# Kirjaston saavutettavuuden tarkistuslista

Korkeakoulujen tilanteet ja toimintakulttuurit ovat erilaisia, mutta seuraavat kysymykset voivat olla lähtökohtana omille saavutettavuusohjeille ja -hankkeille. Tarkistuslista on HTML-muodossa osoitteessa <http://www.esok.fi/suositusluonnos/saavutettava-kirjasto>.

Arvioi kirjaston eri osa-alueet. Tarkista, mitkä kohdat on jo otettu huomioon ja mitkä ovat kehittämisen tarpeessa.

## Fyysinen ympäristö

Kirjaston fyysisen ympäristön esteettömyys on kartoitettu.

Tieto kirjaston esteettömästä käyttämisestä on helposti löydettävissä ja saavutettavassa muodossa, myös muulla kuin suomen kielellä.

Esteettömyyden toteuttamiseksi on olemassa suunnitelma ja vastuuhenkilöt,

Kirjaston käyttäjille on tarjolla korkeudeltaan säädettäviä pöytiä erilaisille työasemille ja muihin tarkoituksiin..

Kirjaston ympäristöt, sisäänkäynnit, kulkuväylät, tilat, palvelupisteet ja -automaatit, kalustus, laitteet, valaistus, opasteet ja muu varustelu sekä palvelut vastaavat:

[Esteetön rakennus -asetuksen (F1) ohjeita](http://www.finlex.fi/data/normit/28203-F1su2005.pdf)

[Esteetön kirjasto -työkalupakki](http://www.kulttuuriakaikille.info/saavutettavuus_tietopaketit_ja_oppaat_kirjastot) -suosituksia

vammaisten asiakkaiden todennettuja tarpeita.

## Henkilöstö

Kaikki henkilöstön jäsenet ovat perehtyneet palvelemaan kulttuuri- ja kielitaustaltaan, iältään ja [toimintakyvyltään erilaisia](http://www.esok.fi/suositusluonnos/nakokulmat/nakokulmia-saavutettavuuteen) asiakkaita.

Henkilöstöllä on tarvittava osaaminen kirjastossa tarjolla olevien [apuvälineiden](http://www.esok.fi/suositusluonnos/laitteet-ja-apuvalineet/apuvalineet) käytön opastukseen.

Henkilöstö on perehtynyt [perusteluihin](http://www.esok.fi/suositusluonnos/suosituksen-tarve-ja-taustat) ja käytäntöihin saavutettavuuden toteuttamiseksi.

Henkilöstön osaaminen on käytettävissä korkeakoulun [opetuksen saavutettavuuden](http://www.esok.fi/suositusluonnos/saavutettava-opetus-ja-teknologia#opintojakson-kirjallisuus-ja-kirjaston-palvelut) toteuttamiseksi.

Henkilöstö tuntee [Celian palvelut](http://www.esok.fi/suositusluonnos/celia/kurssi-ja-tenttikirjoja-saavutettavassa-muodossa).

Jos joku henkilöstöstä osaa viittomakieltä, kaikki kirjaston työntekijät tietävät mahdollisuudesta saada hänet avuksi kuuron asiakkaan palvelemiseksi.

## Kirjaston verkkosivut ja -palvelut

Kirjaston viestinnässä, kuten verkkosivun suunnittelussa ja materiaalien julkaisemisessa (esimerkiksi [Word](http://www.esok.fi/suositusluonnos/word/word-asiakirjat-ja-saavutettavuus)-, [PDF](http://www.esok.fi/suositusluonnos/pdf/pdf-asiakirjat-ja-saavutettavuus)- ja [PowerPoint](http://www.esok.fi/suositusluonnos/powerpoint/powerpoint-ja-saavutettavuus)-tiedostot) sekä [sosiaalisen median](http://www.esok.fi/suositusluonnos/sosiaalinen-media/sosiaalinen-media-ja-saavutettavuus) käytössä toteutetaan verkkosaavutettavuuden hyviä käytäntöjä (esimerkiksi WCAG 2.0 AA-taso).

Kirjaston verkkosivuilla ja esittelyissä on tieto sitoutumisesta saavutettavuuteen. Esimerkiksi: "Tavoitteemme on tehdä kaikista ympäristöistä, julkaisuista ja toiminnoista saavutettavia. Ilmoita kirjaston henkilöstölle kohtaamastasi esteestä ja ratkaisuista niiden poistamiseksi."

Kirjaston verkkosivuilla on tieto sitoutumisesta [verkkosisältöjen saavutettavuuteen](http://www.esok.fi/suositusluonnos/verkkosivut-1/saavutettavat-verkkosivut)? Esimerkiksi, "Teemme parhaamme, että verkkosivumme olisivat saavutettavat kaikille. Grafiikalle ja kuville on tekstivastineet. Videotallenteet ovat [tekstitettyjä ja sanallisesti kuvailtuja](http://www.esok.fi/suositusluonnos/tekstitykset/verkkotekstitykset) niin, että tieto on saatavilla käyttäjille, jotka eivät voi kuulla ääniä tai nähdä videoita. Ehdotukset sivujen saavutettavuuden kehittämiseksi ovat tervetulleita."

Keskeiset tiedot ja sisällöt ovat saatavissa muillakin kuin suomen kielellä.

Henkilöstön käytössä on saavutettavuuden varmistava julkaisujärjestelmä, verkkosivupohja ja/tai -ohjeistus sivujen laatimiseen.

Kirjaston henkilöstölle järjestetään mahdollisuus osallistua työpajaan, jossa opitaan tekemään saavutettavia verkkosisältöjä.

Kirjaston verkkosivut, tietokannat ja julkaisut ovat saavutettavissa apuvälineillä kuten ruudunlukuohjelmilla.

Tieto Celian palveluista on helposti löydettävissä kirjaston verkkosivuilta.

Kirjastossa on varauduttu järjestämään yhdenvertainen pääsy verkkosivujen ja -palvelujen sisältöihin, jos ne eivät ole saavutettavia.

## Apuvälineteknologia

Suurennusohjelma ja ruudunlukuohjelma sekä suuri näyttö ovat käytettävissä opiskelijoille, joilla on heikko näkö tai oppimisvaikeuksia.

Kirjaston henkilöstö on perehtynyt tietokoneiden käyttöjärjestelmien ja [e-kirjojen lukulaitteiden](http://www.esok.fi/suositusluonnos/e-kirjat/e-kirjat-ja-saavutettavuus) saavutettavuusominaisuuksiin (esimerkiksi suurennukseen) sekä kirjastossa käytettävissä oleviin apuvälineisiin.

Käytännöt apuvälineteknologian hankintaesitysten ratkaisemiseksi viipymättä ovat selvät.

## Lainauspalvelut

Tieto- ja lainauspalvelut ovat saavutettavissa puhelimitse ja sähköpostitse.

Lainauspalvelut ja toimitukset ovat saavutettavia asiakkaille, jotka eivät voi poistua kotoaan, palvelukodista tai sairaalasta.

Kaikki kirjaston painetut julkaisut ovat saatavissa heti tai toimitusajalla vaihtoehtoisissa muodoissa kuten pistekirjoituksena, isokirjoituksella tai sähköisenä saavutettavassa muodossa.

Celian palvelut ovat lukemisesteisten lainaajien saatavilla.

Kirjaston omat sähköiset julkaisut ovat saavutettavia.

Kirjaston toimesta [omalla korkeakoululle tai muille tehtävät julkaisut](http://www.esok.fi/suositusluonnos/arviointi-ja-testaaminen/yleisen-vaitoskirjamallipohjan-ja-siita-tuotettavan-pdf-tiedoston-saavutettavuus) ovat saavutettavia.

Näkövammainen kirjaston käyttäjä saa apua tiedonhakuun ja -käsittelyyn.

## Koulutus, kokoukset ja tapahtumat

Kirjaston järjestämät koulutukset ja tapahtumat järjestetään esteettömiin tiloihin ja toteutetaan saavutettavasti.